Document ID: 32000R1576

Komisijas Regula (EK) Nr. 1576/2000
(2000. gada 19. jūlijs),
ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un produktu ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1509/2000 [2], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Vācija un Zviedrija ir nosūtījušas Komisijai pieteikumus par nosaukumu kā ģeogrāfiskās izcelsmes norāžu reģistrāciju.
(2) Saskaņā ar minētās regulas 6. panta 1. punktu ir konstatēts, ka pieteikumi atbilst visām minētajā regulā paredzētajām prasībām un jo īpaši, ka pieteikumos ir visa informācija, kas vajadzīga saskaņā ar regulas 4. pantu.
(3) Komisija, ievērojot Regulas (EEK) Nr. 2081/92 7. pantu, pēc šīs regulas pielikumā uzskaitīto nosaukumu publicēšanas Eiropas Kopienu Oficiālajā Vēstnesī [3] attiecībā uz tiem saņēma paziņojumus par iebildumiem, bet minētos iebildumus uzskatīja par nepamatotiem un līdz ar to nepieņemamiem, jo tie nepietiekami pierāda, ka nosaukumi neatbilst minētajā regulā paredzētajiem kritērijiem.
(4) Tādēļ nosaukumi ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", un tātad tie ir jāaizsargā visā Kopienā kā aizsargātas ģeogrāfiskās izcelsmes norādes.
(5) Šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1338/2000 [5],
IR PIEŅĒMUSI ŠO REGULU.
1. pants
Nosaukumus šīs regulas pielikumā pievieno Regulas (EK) Nr. 2400/96 pielikumam un kā aizsargātas ģeogrāfiskās izcelsmes norādes (AĢN) ieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 19. jūlijā

Labels: 3
17
6